stanford-oval/wikipedia huggingface dataset:
עשרת בני המן
עשרת בני המן

עשרת בני המן (כמוזכר במגילת אסתר, פרק ט') הם:
| ‏ | שם | אודות | אודות השם |
| --- | --- | --- | --- |
| 1 | פַּרְשַׁנְדָּתָא | לפי המדרש היה הגמון בקרדוניא. שלח לאביו קורה באורך 50 אמה, אותה לקח מתיבת נח. מאוחר יותר נתלה על אותה קורה. | השם פרדשנדתא נמצא על חותם גליל ארמי מהתקופה האחמנית. יש הסוברים ששמו במקור הוא parshno + Dāta שפירושו: נברא למלחמה. לעומת זאת, יש הסוברים ששמו במקור הוא parshno + Data שפירושו: נתון לשאלות. יש הסוברים שהמקור לשם הוא מהמילה Parshinta, ולפי זה יהיה פירוש השם Parshinta + Dāta, היינו: נולד ססגוני או נברא על ידי הססגוני, תוארו של אחד האלים הפרסיים. פרופ' שוורץ אמר ששמו במקור הוא Parshanta + Dāta, כלומר נולד לאדם ססגוני. |
| 2 | דַּלְפוֹן |  | עד כה פירוש שמו לא הובהר לחלוטין. באכדית דומה לו השורש דלפ (dulup; דולופ) שפירושו בעל תכונות גופניות מסוימות, ובעיקר בעל מום. יש האומרים שהיו לו נדודי שינה ויש האומרים שמקורו מהמילה הארמית דלפנא שפירושה, בעל עיניים דולפות. |
| 3 | אַסְפָּתָא |  | רוב החוקרים סוברים שהשם הוא קיצור של המילה: Aspa-Dāta. חלקה הראשון של המילה, Aspa, פירושו סוס. על פירוש השם אספתא הוצעו שתי הצעות: הצעה אחת היא שפירוש השם אספתא הוא פרש וההצעה השנייה סוברת שפירוש השם הוא ניתן מאת הסוס הקדוש. |
| 4 | פּוֹרָתָא |  | יש חוקרים הסוברים ששמו מגיע מהמילה paura-da שפירושה הנותן הרבה או החונן. חוקרים אחרים סוברים שפירוש השם הוא "ניתן על ידי המזל". |
| 5 | אֲדַלְיָא |  | יש הסוברים ששמו מגיע מהפרסית Âdârya שפירושו נכבד, ראוי ויש הסוברים ששמו מגיע מהמילה Adolios שפירושה הוא המערבי, הבא מן המערב. |
| 6 | אֲרִידָתָא |  | רוב החוקרים סוברים שחלקו הראשון של השם (ארי) הוא קשור לאלוהות או לעם הארי. יש מספר הצעות לפירוש שמו של ארידתא. המקובלות והמוסמכות ביותר הן: Harridâta שפירושו מתנת האל הארי, ari-dâta שפירושו נדיב או ariya-dâta שפירושו יוצא מגזע האריים. |
| 7 | פַּרְמַשְׁתָּא |  | לפי רוב החוקרים, שמו של פרמשתא נגזר מהמילה Paramesta שפירושה, הראשון במעלה. |
| 8 | אֲרִיסַי |  | חוקרים סוברים ששמו מגיע מהשפה ההודית ופירושו גר בין האריים. |
| 9 | אֲרִידַי |  | יש הסוברים שפירוש שמו של ארידי הוא "מתנת העם הארי", ואולי יש קשר בין שם זה ובין שם העיר ארוד, הנזכרת בדברי הימים של שלמנאסר השלישי. לעומת זאת, יש הסוברים ששמו במקור הוא "ariya dî ariya Dây" שזה בפרסית עתיקה "מראהו הוא של בן העם הארי". |
| 10 | וַיְזָתָא |  | הוצעו מספר אפשרויות לפירוש שמו. יש הסוברים ששמו הוא Vahyaz-data שפירושו מתנת הטוב, ואף נמצאה כתובת עתיקה עם שם זה. לעומת זאת, יש הסוברים שפירוש שמו הוא "בן הזקונים". המקור לטענה זאת מובא מכך שבהודית Vayo-Zata פירושו בן זקונים. עוד מה שמחזק טענה זאת זה שויזתא נכתב אחרון בבניו של המן. |
במדרש

לפי המדרשים היו להמן בנים רבים נוספים. בתלמוד הובא כמה דעות בכך, יש אומרים 30 בנים, יש אומרים תשעים, ויש אומרים 208: ”וכמה 'רוב בניו'? אמר רב 'שלושים', עשרה מתו ועשרה נתלו ועשרה מחזרין על הפתחים. ורבנן אמרי אותן שמחזרין על הפתחים שבעים הויא דכתיב (ספר שמואל א', פרק ב', פסוק ה'): "שְׂבֵעִים בַּלֶּחֶם נִשְׂכָּרוּ" אל תקרי 'שְׂבֵעִים' אלא 'שִׁבְעִים'. ורמי בר אבא אמר כולן מאתים ושמונה הוו שנאמר "ורוב בניו" 'ורוב' בגימטריא מאתן וארביסר הוו (מאתיים וארבעה עשר הן)  אמר רב נחמן בר יצחק "ורב" כתיב.” (תלמוד בבלי, מסכת מגילה, דף ט"ו, עמוד ב').
רש"י על מגילת אסתר בשם חז"ל מפרש שאלו העשרה שנהרגו ונתלו הם אותם אלו שכתבו דברי שטנה על היהודים ועל ירושלים, כפי שכתוב בספר עזרא ד, ו.
בניו של המן נזכרו גם בפיוט מעוז צור המושר בחנוכה לאחר הדלקת הנרות:
כְּרוֹת קוֹמַת בְּרוֹשׁ בִּקֵּשׁ אֲגָגִי בֶּן הַמְּדָתָא וְנִהְיָתָה לוֹ לְפַח וּלְמוֹקֵשׁ וְגַאֲוָתוֹ נִשְׁבָּתָה, רֹאשׁ יְמִינִי נִשֵּׂאתָ וְאוֹיֵב שְׁמוֹ מָחִיתָ, רֹב בָּנָיו וְקִנְיָנָיו עַל הָעֵץ תָּלִיתָ.
במגילת אסתר

לכתיבת וקריאת עשרת בני המן במגילה הכשרה למקרא מגילה בפורים ישנם מאפיינים מיוחדים:
בעת קריאת המגילה, נוהגים ברוב המקומות, שהציבור קורא בעצמו את קטע המתאר את תלייתם החל מהמילים 'ואבד חמש מאות איש', עד המילה 'עשרת'.
על פי התלמוד הבבלי במסכת מגילה, יש לקרוא בעת קריאת המגילה, את שמותיהם של עשרת בני המן, יחד עם המילה "עשרת" שאחריהם, בנשימה אחת. להורות שכולם יצאה נשמתם בפעם אחת, ולכתחילה נפסק להלכה שיש לעשות כך. יש הסוברים שמי ששכח או לא מסוגל לקרוא בנשימה אחת, יחזור ויקרא, אמנם להלכה אין צריך לחזור ובדיעבד הוא יצא ידי חובתו.
שמות עשרת בני המן צריכים להיכתב בצורה הנקראת "אריח על גבי אריח ולבנה על גבי לבנה". דהיינו: שני טורים המסודרים אחד בצד ימין ואחד בצד שמאל. על פי הפרשנות המקובלת לגמרא, עשרת בני המן צריכים להיכתב בעמודה נפרדת, ללא טקסט לפניהם ולאחריהם. דין זה גרם לכך שבמגילות בעלות מספר שורות רב, שמות בני המן נכתבים בגופן גדול יותר, על מנת שיתפסו מקום של כמה שורות.
בספרי המסורה מובא סימן, כי כל השמות שנגמרים בהברה "תא" (פרשנדתא, אספתא, פורתא, ארידתא, פרמשתא, ויזתא) טעמם הוא במלעיל, ואילו שאר השמות (דלפון, אדליא, אריסי, ארידי) טעמם הוא במלרע.
ביטויים

בשפת היום-יום השתמרו ביטויים שונים משמותיהם של עשרת בני המן.
דלפון - משמש ככינוי לעני מרוד.
ויזתא - הוא כינוי לשלומיאל ולא יוצלח.
פרשנדתא - הוא אחד מכינוייו של רש"י שמשמעותו פרשן-דתא, כלומר פרשן הדת זאת כהוקרה לפירושיו רחבי ההיקף על התנ"ך והתלמוד.
ראו גם

המן האגגי
מחיית זכר עמלק
הערות שוליים

↑  פרקי דרבי אליעזר פרק נ
↑  תלמוד בבלי, מסכת בבא בתרא, דף צ"א, עמוד א'
↑  ילקוט שמעוני בשלח רמז רנ"ו.
1 2 3  ראו אנציקלופדיה מקראית, כרך ו
1 2  ראו אנציקלופדיה מקראית, כרך ב
1 2 3  ראו אנציקלופדיה מקראית, כרך א
1 2 3  אנציקלופדיה מקראית, כרך א
↑  הסברים שונים נאמרו בטעם הדבר, הסבר מחודד נכתב על ידי רבי יוסף רוזין שמאחר שיש לקרא קטע זה בנשימה אחת, אי אפשר לצאת ידי חובה מדין שומע כעונה, לעניין זה.
↑  תלמוד בבלי, מסכת מגילה, דף ט"ז, עמוד ב'
| פורים |
| --- | --- | --- |
| מצוות החג | מקרא מגילה • מתנות לאביונים • משלוח מנות • סעודת פורים ושתיית יין בפורים • פרסום הנס |  |
| מנהגים | משנכנס אדר מרבין בשמחה • זכר למחצית השקל • אוזן המן • התחפשות  • רעשן • בובת המן |  |
| מגילת אסתר | אישים במגילה: אחשוורוש • ושתי • ממוכן • המן • עשרת בני המן • זרש • בגתן ותרש • מרדכי היהודי • אסתר • חרבונה • אבגתא • התך • הגי תוספות למגילת אסתר • חלום מרדכי • תרגומי מגילת אסתר לארמית • היעדרותו של אלוהים ממגילת אסתר • מדרש אבא גוריון |  |
| תפילות ופיוטים | למנצח על אילת השחר • על הנסים • ברכת הרב את ריבנו • אשר הניא • ויאהב אומן ("קרובץ לפורים") • מי כמוך ואין כמוך • קוראי מגילה |  |
| שירים | ליהודים הייתה אורה ושמחה וששון ויקר • חג פורים (שיר) • אני פורים • ליצן קטן נחמד • תן כתף • ככלות ייני • רשימת שירים ופיוטים לפורים • פיוטים ושירים נוספים |  |
| שמחת פורים | פורים שפיל • רב פורים • עדלאידע • ליל שיכורים • פרודיות לפורים |  |
| מאכלים | אוזן המן • פזואלוס • פלודן • קרפלך • מקרוט • ספרא (מאפה) |  |
| שונות | עיר מוקפת חומה מימות יהושע בן נון • בן עיר שהלך לכרך ובן כרך שהלך לעיר • פורים משולש • פורים קטן • תענית אסתר • פרשת זכור • מצוות זכירת מעשה עמלק • מחיית זכר עמלק • מסכת מגילה • סעודת אסתר • פורים שני • קבר אסתר ומרדכי |  |
חגי ישראל ומועדיו
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
עשרת בני המן כתובים בצורת אריח על גבי אריח ולבנה על גבי לבנה
מונגו ג'רי

| --- | --- |

 מקום הקמה:  אשפורד 
 מוקד פעילות:  הממלכה המאוחדת אשפורד, אנגליה
 תקופת הפעילות:  מ-1970
 סוגה:  פופ רוק, AOR, פולק, בלוז, רוק פסיכדלי, רוק קל, קאנטרי, Jug band
 חברת תקליטים:  Dawn Records
 www.mungojerry.com
 פרופיל ב-IMDb
 חברים
 ריי דורסט 
 
מונגו ג'רי (באנגלית - Mungo Jerry) היא להקת רוק בריטית שפעלה בתחילת שנות ה-70 הידועה בלהיטה In the Summertime.
הלהקה הוקמה בשנת 1970 בבריטניה, ובהרכבה חברו ריי דורסט, שהיה הזמר הראשי, וכן ניגן בגיטרה ובמפוחית, נגן הבאנג'ו פול קינג, הקלידן קולין ארל ונגן הבאס מייק קול. לאחר הצלחתם הראשונית, שלוותה במספר להיטים ובראשם "In the Summertime" התפרק ההרכב המקורי של הלהקה בשנת 1972. דורסט המשיך להקליט עם הרכבים שונים ששמרו על השם "מונגו ג'רי" בווריאציות שונות, במשך שנים רבות לאחר מכן. הלהקה ידועה אף בשיתוף הפעולה שלה עם היוצר הישראלי מיקי גבריאלוב ולהקתו "ג'ריקו ג'ונס" (שאף הקליטה קאבר לשירו - Time is now).
פעילות חברתית אצל ידוענים

פעילות חברתית אצל ידוענים היא רחבה ומגוונת, ויכולה לנוע החל מהשתתפות והנחיה של אירועי התרמה, ועד פעיליוות אקטיביות כפרזנטור בהתנדבות למען העלאת נושא מסוים לסדר היום הציבורי.
פעילות חברתית של ידוענים הייתה נהוגה עוד במאה ה-17 בספרים, הצגות תיאטרון ותיאטרון רחוב, שהעלו לסדר היום הציבורי סוגיות חברתיות שונות (כדוגמת: עלובי החיים). מעורבותם של הידוענים בנושאים השונים הגיעה בין אם מפניית בעלי עניין בנושא או מהנעה עצמית לפעול לטובת העניין, כשהרעיון היה כי הפרסום והפופולריות הרבה להם זכו תוכל לסייע בקידום וטיפול בעניינים שנמצאו דרושי טיפול וקידום. כמו על מנת לשנות מציאות חברתית, לקדם מטרות סוציאליות ולעודד את הציבור לפעול במקרים של צורך בעזרה או שינוי חברתי.
תחומי ואופן הפעילויות

בשנים האחרונות, יותר ויותר ידוענים מצטרפים לפעילויות חברתיות ופועלים כדי לקדם מטרות ציבוריות וערכים חשובים ובהם: צדק חברתי, צדק בין-דורי, מלחמות צודקות, זכויות בעלי חיים, איכות הסביבה, גיוון, שוויון והכלה, רב-תרבותיות, זכויות מיעוטים, פיתוח נוער וצעירים, בטיחות בדרכים, מניעת אלימות, זכויות בעלי מוגבלויות, מניעת רצח עם, זכויות להט"ב, זכויות האישה ועוד. בנוסף לנושאים חוץ-מדינתיים כמו נושאי העוני, פליטות, מילת נשים, שלום עולמי וצדק גלובלי.
פעילות חברתית יכולה להיות מגוונת וכוללת תרומות כספיות, סיוע בהתרמה, הופעות להעלאת מורל, הקמת עמותות פעילות והפעלתן, יצירת מודעות לנושאים אקטואליים בתקשורת לרבות רשתות חברתיות או בראיונות לתקשורת, תיאום קמפיינים ציבוריים, השתתפות במיזמים חינוכיים, פיתוח תוכניות לרווחת ילדים ונוער, סיוע לנזקקים ועוד. באופן כללי, קיימים מגוון דרכים בהן משתמשים ידוענים במעמדם בכדי לסייע ולהשפיע על החברה, ובהם גם עצם השתייכותם לקבוצה חברתית מסוימת.
אמנים בוחרים להפוך לאקטיביסטים בתחום מסוים ולקדמו בסדר היום הציבורי בין אם מתוך הנעה עצמית לתיקון עוולות חברתיות, קשר אישי או משפחתי לסוגיה המדוברת או רצון לחזק את שמם הטוב בחברה הכללית או אצל קהל המעריצים, תוך מיתוג עצמי כקשור לסוגיה המדוברת.
בעולם > תמיכה כאינדיבידואלים ברצון טוב

רוברטו בניני העלה על סדר היום הציבורי סוגיות חברתיות רבות בסרטים שהפיק, בדגש על יחסי גברים-נשים, נישא לניקולטה בראסקי ששמה דגש על דימוי גוף חיובי בהתייחס לשיער גוף. בון ג'ובי הקים מופע התרמה שכל רווחיו הלכו לטובת הצלת לווייתנאים. פרדי מרקיורי סולן קווין, היה זורואסטרי ממוצא איראני ולהט"ב, ובהצלחתו והצלחת להקתו בין היתר עם השיר I Want to Break Free, העלה לסדר היום את עניין האפליה כלפי איראנים בארצות הברית (אנטי-איראניות), אפליית מיעוטים ורדיפות דתיות באיראן כמו אפליית הלה"טבים (דת באיראן, להט"ב ואסלאם). קיאנו ריבס מוכר כתורם את רוב אם לא כל הכנסותיו לטובת נזקקים בארצות הברית, לאחר שאשתו נפטרה.
ידוענים רבים, כמו ביונסה, ג'ורג' קלוני, מריל סטריפ וריאן ריינולדס, תורמים ממונית לנושאים כמו חינוך, בריאות, סיוע לנזקקים ועוד.
מייקל ג'יי. פוקס תרם רבות, ואף את רוב ממונו, לנושא חקר מחלת פרקינסון לאחר שהוא עצמו חלה בה. ביל גייטס תרם מיליונים לחקר מחלת האיידס, כמו פיתוח מדינות עולם שלישי בנושאי גישה למים נקיים וסניטריה. בעקבות מחלת הסרטן של אמה, אמה סטון גייסה כספים וצעדת תמיכה במלחמה בסרטן.
אשטון קוצ'ר ואליוט פייג' פעלו רבות להעלות לסדר היום הציבורי את נושא הפדופיליה בארצות הברית בין אם בסרטים כמו הרד קנדי ואפקט הפרפר או לובינג לקידום דרכים לטפל בנושא כמו לאתר טורפים מקוונים.
ברק אובמה, הנשיא ה-44 של ארצות הברית, קיבל תמיכה רבה ממובילי דעת קהל וידוענים כמו אופרה ווינפרי בקמפייני הבחירות שלו, בעיקר לאור השתייכותו לקהילה האפרו-אמריקאית, והרצון לנשיא שחור, כמו להעלות את עניין האפליה כלפי אוכלוסייה זו ברמה המדינית כמו הגלובלית. אופרה ווינפרי דיברה בגלוי על ההטרדות המיניות במשפחה אותם עברה בילדותה, ובכך גם העלתה נושאים אלו לסדר היום הציבורי.
ג'ניפר לופז מעלה בהשתייכותה לקהילה הלטינו-אמריקאית את עניין האפליה לקהילה זו בארצות הברית. כמו שיחקה בסרט עד כאן שהעלה לסדר היום הציבורי בארצות הברית את בעיית האלימות במשפחה.
לאונרדו דיקפריו השתתף והוביל פרויקטים שקידמו שמירה על הסביבה ופעולות לשימור בעלי חיים.
קים קרדשיאן מעצם השתייכותה לאוכלוסייה הארמנית מעלה לסדר היום את רצח העם הארמני, כמו אי-הכרת ממשלת טורקיה בו. בהיותה בתו של רוברט קרדשיאן גם מרבה לדבר על הטיות הדין במערכת המשפט האמריקאית לטובת בעלי הון ובפרט במשפט הרצח של או. ג'יי. סימפסון. אביה המאמץ קייטלין ג'נר, בניתוח להתאמה מגדרית ובתוכנית הטלוויזיה "אני קייט" הציפה את עניין אפליה תעסוקתית כלפי הקהילה הלהט"בית בארצות הברית. קניה ווסט לא פעם פעל במסגרת תנועת Black Lives Matter ונגד אלימות משטרתית ואפיון גזעי נגד שחורים.
בעולם > תמיכה כאינדיבידואלים ברצון טוב > בהקשר הסכסוך הישראלי-פלסטיני

לאור הפערים הדוריים בתפיסת הסכסוך הישראלי-פלסטיני בארצות הברית, במשפחות כוכבנים קיימים פערים בתמיכה באחד מצידי המתרס, ואלו מעלים את הנושא לראש סדר היום הציבורי. כמו אנג'לינה ג'ולי שנוטה לתמוך בצד הפלסטיני, בעוד אביה ג'ון ווייט פרו-ישראל. תמכי פלסטין נוספים כמו סוזן סרנדון, מארק ראפלו, דואה ליפה, ליטל מיקס, סלינה גומז, טיילור סוויפט, בלה חדיד, זאין מאליק, רנה ראפ, מייגן, דוכסית סאסקס, ראמי יוסף, בילי אייליש, פיניאס או'קונל, דה ויקנד, ניקולה קוכלן, מטר גים, פדרו פסקל, ג'סי ויליאמס, חאליד עבדאללה, האנטר שפר, לנה הידי, אינדיה מור, קלאני, רייצ'ל זגלר, מאקלמור, אווה דוברני, הוזייר, מהרשלה עלי, מליסה באררה, שרה רמירז, אנני לנוקס, בויג'יניוס, קיד קאדי.
תמכי ישראל נוספים הם: מדונה, מייקל דאגלס, ג'יימי לי קרטיס, אדם סנדלר, ג'רי סיינפלד, קים קרדשיאן, קיילי ג'נר, כריס פיין, לייב שרייבר, גל גדות, U2, שרה סילברמן, דוויין ג'ונסון, מים ביאליק, ברט גלמן, פלויד מייוות'ר, איימי שומר, נועה תשבי, דברה מסינג, אנטואן פוקואה, ג'ורג' לופז, זאקרי לוי, נת'ניאל בוזוליץ'.
אנג'לינה ג'ולי, 2012
זאין מאליק, 2015
בלה חדיד, 2018
טיילור סוויפט, 2009
ג'ון וויט, 2001
קים קרדשיאן, 2020
נת'ניאל בוזוליץ', 2013
דוויין ג'ונסון, 2013
בעולם > תמיכה ממוסדת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ידוענים כמו אנג'לינה ג'ולי, שרון סטון, אמה ווטסון, אן האת'וויי, דון צ'ידל, אמיר ח'אן, ג'קי צ'אן, ליב טיילר, וון בין(אנ'), קריסטין דייוויס, ויקטוריה בקהאם, קייט בלאנשט, סופיה לורן, עאדל אמאם פעילים למען קידום זכויות אדם, קהילות מוחלשות, ופליטים בעולם מתוקף הזמנתם להיות שגרירי רצון טוב באומות המאוחדות(אנ'). התפקיד כולל נאומים בתקשורת ובאו"ם, השתתפות בקמפיינים בינלאומיים ואף סיוע בפיתוח תוכניות סיוע לפליטים ונושאים אחרים.
ג'ורג' קלוני הוא בין הידוענים הבולטים שהקדישו ממרצם לקידום מטרות פוליטיות ובין היתר לפתרון בעיות זכויות האדם וקריאות לסיום סכסוכים גאופוליטיים בעולם(אנ'). ייסד את קרן "Not On Our Watch"(אנ') שנועדה למנוע הרג אדם והשפעות משטרים דיקטטורים. ג'ורג' קלוני נשוי לאמל קלוני מה שגם מעלה לסדר היום כל נושא בו היא פועלת.
בישראל

אמנים ישראלים, כמו יהורם גאון, מרבים להופיע בהתנדבות כמו במטרה לעלות מורל מול חיילים ישראלים בשטח ובזמני שגרה.
ליאיר לפיד וליהיא לפיד ילד עם צרכים מיוחדים, השניים במעורבותם בתקשורת ובפוליטיקה הישראלית העלו את הנושא ואף קידמו אותו בחקיקה.
דנה אינטרנשיונל בזכייתה בתחרות הזמר של האירוויזיון, הביאה לקדמת הבמה בעולם את עניין זכויות הלהט"ב. אחינועם ניני ואביב גפן היו למבקרים חריפים של מדיניות ישראל בשטחים. עברי לידר ושוקי לוי לא פעם ביקרו את מדיניות הפוליטיקה של ממשלת ישראל בתקשורת, כמו בשיר "מזל טוב ישראל".
נטע ברזילי בראשית דרכה, כמו בזכייה בתחרות תחרות הזמר של האירוויזיון, הביאה לסדר היום הציבורי את רעיון טיפוח דימוי גוף חיובי.
לקריאה נוספת

Meyer, David S. "The challenge of cultural elites: Celebrities and social movements." Sociological inquiry 65.2 (1995): 181-206.
Fateminia, Mohammad Ali, Mehdi Heydari, and Hassan Javanbakht. "Social Influence of Celebrities and Social Factors Affecting it in Rasht." Communication Research 28.108 (2022): 39-67.
de los Salmones, Mª del Mar García, and Rafael Dominguez. "Celebrity endorsement and involvement with the social cause in nonprofit organizations." Journal of Nonprofit & Public Sector Marketing 28.4 (2016): 309-326.
del Mar Garcia de los Salmones, Maria, Rafael Dominguez, and Angel Herrero. "Communication using celebrities in the non-profit sector: Determinants of its effectiveness." International Journal of Advertising 32.1 (2013): 101-119.
הערות שוליים

↑  "Save The Whales" Benefit Concert, 1979-10-06 - Sayreville, NJ
↑  Barry's Bites, Keanu Reeves’s Unique History With Money, May 10, 2023, medium
↑  Margaret Attridge, Beyoncé Is Giving $1M to Higher Education During Renaissance World Tour, August 1, 2023, bestcolleges
↑  Angelique Jackson, George Clooney, Meryl Streep Among a Dozen Stars Joining Dwayne Johnson to Donate Millions to SAG-AFTRA Foundation, variety, Aug 2, 2023
↑  Pat Saperstein, Blake Lively and Ryan Reynolds Donate $1 Million to Hurricanes Helene and Milton Relief Efforts, variety, Oct 10, 2024
↑  איתי גל, ביל גייטס תרם 287 מיליון דולר לחקר האיידס, באתר ynet, 20 ביולי 2006
↑  Bill & Melinda Gates Foundation commits $6 million to the African Water Facility for Africa Urban Sanitation Investment Initiative, African Development Bank Group, 01-Mar-2024
↑  Danielle Genet, Emma Stone and Andy Cohen Host Run/Walk Supporting Women's Cancer Research, ABC newsת May 3, 2014
↑  Sara Ashley O'Brien, Ashton Kutcher’s nonprofit gets boost to fight against child abuse on the internet, CNN, April 17, 2019
↑  CHARLIE LANKSTON and CARLY STERN, Oprah breaks down in tears as she recalls being repeatedly raped by her 19-year-old cousin, DAILYMAIL.COM, 21 May 2021
↑  Adam White, Oprah Winfrey says childhood rape convinced her that girls ‘aren’t safe in a world full of men’, independent UK, 21 במאי 2021
↑  Leonardo DiCaprio and Ban Ki-moon, Climate & Clean Air Coalition,
↑  ToI Staff, Jon Voight says daughter Angelina Jolie ‘ignorant’ on Gaza, Israel, times of israel, 24 July 2024, 7:58 pm
↑  Morgan Sloss, "Silence Is Not An Option For Me": 29 Celebrities Who Have Called For A Ceasefire In Gaza, BuzzFeed, Mar 20, 2024
↑  Buse Keskin, Taylor Swift, Selena Gomez attend pro-Palestinian fundraising event, Agencies, Dec 13, 2023
↑  Kylie Ora Lobell, Celebrities Supporting Israel During the War, aish, October 26, 2023
↑  Carly Thomas, 700 Notable Hollywood Figures Sign Open Letter in Support of Israel, hollywood reporter, October 12, 2023
↑  George Clooney-United Nations, האומות המאוחדות
↑  רותי קדוש, ‏חיילים, אמנים ומה שביניהם: התרבות ממשיכה לנוע, באתר מעריב אונליין, 5 בינואר 2025
↑  הדר גיל-עד, חוק זכויות הרווחה לאנשים עם מוגבלויות אושר: "זו מהפכה", באתר ynet, 28 ביוני 2022
↑  אסף נבו, ‏אביב גפן: "צריך לתת לפלסטינים מדינה, כבוד, ועצמאות", באתר ‏מאקו‏, 7 בדצמבר 2012
↑  אחינועם ניני: גזענות ישראלית הביאה לגל הטרור, nrg, 15/10/2015
↑  אסף נבו, ‏עברי לידר ומוקי בשיר המחאה "מזל טוב ישראל", באתר ‏מאקו‏, 2 ביולי 2012
↑   רותם שטרקמן, "נטע מיוחדת, היא מייצגת שינוי חברתי שמתחיל ביחיד ומתפשט, וזה מסעיר", באתר TheMarker‏, 18 במאי 2018
דיאנה, נסיכת ויילס, במטה הצלב האדום בוושינגטון הבירה, 1997. נהגה לפעול רבות למטרות רווחת ילדים ומיגור עוני בממלכה המאוחדת והעולם השלישי.
אשטון קוצ'ר, 2023
נאום ויקטוריה בקהאם באו"ם כשגרירת רצון טוב למיגור האיידס עד 2030, 2014
יהורם גאון, בתפקיד יוני נתניהו בסרטו של מנחם גולן, מבצע יונתן.
יעקב מברך את בני יוסף (גוארצ'ינו)

| --- | --- |

 מידע כללי
 צייר:  גוארצ'ינו 
 תאריך יצירה:  1638 
 טכניקה וחומרים:  צבע שמן 
 ממדים בס"מ
 רוחב:  211.5 ס״מ 
 גובה:  170 ס״מ 
 נתונים על היצירה
 מספר יצירה:  NGI.4648 (National Gallery of Ireland) 
 מיקום:  National Gallery of Ireland
 
יעקב מברך את בני יוסף הוא ציור שמן על בד מאת האמן האיטלקי גוארצ'ינו, שנוצר בסביבות שנת 1620 ומהווה דוגמה מובהקת לסגנון הבארוק האיטלקי. היצירה מצטיינת בדרמטיות רגשית, במשחקי אור וצל אופייניים לתקופה, ובקומפוזיציה דינמית המדגישה את המתח הרגשי שבסצנה המקראית. הציור מוצג כיום בגלריה הלאומית של אירלנד, לאחר שעבר שימור ושחזור מקיף במכון גטי בשנים 2016–2018.
היצירה היא אחת מיצירותיו החשובות של גוארצ'ינו, המדגימה את סגנונו הבארוקי הרגיש והדרמטי. היצירה עברה מסלול מורכב של בעלות – מהזמנה פרטית באיטליה, דרך ספרד ואנגליה, ועד שהתגלתה מחדש בפריז ונרכשה על ידי דניס מאהון. מאז שנת 1997 הוצגה בהשאלה בגלריה הלאומית של אירלנד, ובשנת 2008 נתרמה רשמית לאוסף המוזיאון. בשנים 2016–2018 עברה רסטורציה מקיפה במוזיאון גטי, וכיום היא מוצגת כאחת מגולות הכותרת של אוסף הבארוק האיטלקי בגלריה.
תיאור היצירה > הסצנה והמשמעות הדתית

הציור מבוסס על סיפור מקראי מספר בראשית (מ"ח 8–20), שבו יעקב, סמוך למותו, מעניק את ברכתו לנכדיו. למרות שיוסף מנסה להבטיח שבנו הבכור, מנשה, יקבל את הברכה העיקרית, יעקב משכל את ידיו ומניח את ימינו על ראש אפרים, ומעניק לו את הבכורה. בחירה זו נתפסה במסורת היהודית והנוצרית כסמל לרעיון של העדפה אלוהית שאינה תלויה בסדר הלידה הטבעי.
תיאור היצירה > סגנון וקומפוזיציה

גוארצ'ינו משתמש בקומפוזיציה דינמית ואלכסונית כדי להדגיש את המתח הדרמטי שבסצנה. יעקב ממוקם במרכז הציור, בעוד שיוסף נוטה לעברו, ידיו מושטות במחווה של מחאה. הבעת פניו של יעקב משדרת שלווה והכרה בגורל האלוהי, בעוד פניו של יוסף מבטאות הפתעה ואי-השלמה. הניגוד הזה משקף את המסר העמוק של היצירה – הפער בין הרצון האנושי לבין הבחירה האלוהית.האור בציור מאופיין באיכות רכה, המדגישה את ההבדלים בין פניו הקמוטות של יעקב לבין המבע הצעיר של נכדיו. הצללים והצבעים העשירים תורמים לתחושת הדרמה והאינטימיות גם יחד. שילוב זה של ריאליזם רגשי עם קומפוזיציה אלגנטית ממחיש את סגנונו הייחודי של גוורצ'ינו, שהושפע מקאראווג'ו אך שמר על גישה מעודנת יותר.
רישומים מוקדמים והכנה לציור

גוארצ'ינו היה ידוע בתהליך היצירה הקפדני שלו, שבמהלכו יצר סקיצות רבות כהכנה לציוריו. רישום מוקדם של "יעקב מברך את בני יוסף", המתוארך לשנים 1615–1625, נשמר כיום במכון האמנות של שיקגו. הרישום, שנעשה בדיו חומה עם שטיפות צבע, מתאר את מבנה הסצנה המרכזית וכן דמויות נוספות שאינן נכללו בציור הסופי. השוואה בין הרישום לבין היצירה המוגמרת חושפת כיצד גוארצ'ינו פיתח את הקומפוזיציה, שיפר את משחקי האור והדגיש את הדרמה שבמחווה של יעקב.
היסטוריית בעלות > המעבר בין בעלים שונים

היצירה הוזמנה במקור על ידי הקרדינל יקופו סרה, פטרון חשוב של גוארצ'ינו, ושכנה בפרארה שבאיטליה. לאחר מותו של סרה בשנת 1623, עברה הבעלות לקרדינל ג'וליו סקיאטי, ובשנת 1629 נצפתה על ידי הצייר הספרדי דייגו ולאסקס בעת ביקורו באיטליה.בשנות ה-40 של המאה ה-17 הועבר הציור לדון חואן אלפונסו אנריקס דה קבררה, שגריר ספרד בוותיקן, ובנו הוריש אותו לכנסיית סן פסקואל באילון במדריד. בשנת 1803 עבר הציור לידיו של מנואל גודוי, ראש ממשלת ספרד ויועצו של קרלוס הרביעי. לאחר נפילתו הפוליטית, הציור נמכר מחדש. עותק מוקדם של היצירה, שנוצר לפני 1808, שמור כיום באוסף National Trust באנגליה.
היסטוריית בעלות > הגילוי מחדש והרכישה על ידי דניס מאהון

בשנת 1843, הציור היה באוספו של ג'ון ראשאוט, ברון נורת'וויק השני, ובמכירה הפומבית שנערכה לאחר מותו בשנת 1859 הוא נמכר שוב. במשך כ-70 שנה לא היה ידוע מה עלה בגורלו, עד שהתגלה בפריז בשנת 1932 על ידי ההיסטוריון הרמן ווס. בשנת 1934, האספן והחוקר דניס מאהון רכש את הציור תמורת 120 ליש"ט בלבד. מאהון, שהיה מומחה לאמנות הבארוק, החזיק בציור במשך עשרות שנים, ולאחר מכן השאיל אותו לגלריה הלאומית של אירלנד בשנת 1997.
היסטוריית בעלות > התרומה לגלריה הלאומית של אירלנד ושימור היצירה

בשנת 2008, מאהון העניק את הציור במתנה רשמית לגלריה הלאומית של אירלנד, באמצעות הקרן הבריטית למען הגלריה הלאומית של אירלנד. בשנת 2016, הציור נשלח לשימור ושחזור במוזיאון גטי, שם עבר תהליך רסטורציה מקיף שנמשך עד 2018.
הערות שוליים

1 2 3 4 5 6  An Introduction to Guercino's "Jacob Blessing the Sons of Joseph", www.getty.edu (באנגלית)
1 2 3 4  Guercino: Journey of a Masterpiece | National Gallery of Ireland, www.nationalgallery.ie (באנגלית)
↑  Study for Jacob Blessing the Sons of Joseph (recto); Sketches: Saint Christopher; Two Figures in Conversation over Money (verso), 1615–1625, נבדק ב-2025-03-02
↑  Jacob and Joseph with his Sons, Ephraim and Menasseh, National Trust Collections
אברהם פררה

| --- | --- |

 לידה:  4 באוגוסט 1934 ירושלים, פלשתינה (א"י) 
 פטירה:  8 בנובמבר 1984 (בגיל 50) ירושלים, ישראל 
 מקום קבורה:  הר המנוחות 
 מוקד פעילות:  ישראל 
 תקופת הפעילות:  מ-1952 
 שפה מועדפת:  עברית 
 צאצאים:  אהרון פררה
 
אברהם פֶּרֶרָה (4 באוגוסט 1934 – 8 בנובמבר 1984) היה זמר בס ישראלי ירושלמי. על אף שבמשך עשרות שנים הושמעו שיריו בתחנות הרדיו הישראליות, יצא לאור אלבום הסולו הראשון שלו רק לאחר פטירתו בגיל 50 כתוצאה מהתקף לב.